Národná rada Slovenskej republiky

IX. volebné obdobie

Číslo: PREDS-18/2024

**265**

# Návrh

**na voľbu kandidátov na sudcu Ústavného súdu Slovenskej republiky**

**Predkladá: Obsah:**

Miroslav **Č e l l á r** 1. Návrh uznesenia Národnej rady

predseda Ústavnoprávneho výboru Slovenskej republiky

Národnej rady Slovenskej republiky 2. Predkladacia správa

3. Menný zoznam navrhovaných

  na voľbu kandidátov na sudcu

Ústavného súdu Slovenskej republiky

4. Návrhy na voľbu kandidátov

5. Uznesenie Ústavnoprávneho výboru Národnej rady Slovenskej republiky

**Bratislava apríl 2024**

**Národná rada Slovenskej republiky**

**IX. volebné obdobie**

Číslo: PREDS-18/2024

Návrh

Uznesenie

Národnej rady Slovenskej republiky

z ............................

k návrhu na voľbu kandidátov na sudcu Ústavného súdu Slovenskej republiky (tlač 265)

**Národná rada Slovenskej republiky**

podľa čl. 134 ods. 2 Ústavy Slovenskej republiky v znení neskorších predpisov

**navrhuje**

prezidentovi Slovenskej republiky

týchto kandidátov na sudcu Ústavného súdu Slovenskej republiky:

Meno a priezvisko

....................................

....................................

### Predkladacia správa

Sudkyni Ústavného súdu Slovenskej republiky Jane Laššákovej zanikla funkcia podľa čl. 138 ods. 1 Ústavy Slovenskej republiky dňa 30. septembra 2023.

Národná rada Slovenskej republiky podľa čl. 134 ods. 2 Ústavy Slovenskej republiky navrhuje prezidentovi Slovenskej republiky dvojnásobný počet kandidátov na sudcu Ústavného súdu, ktorých má vymenovať; v tomto prípade **je potrebné zvoliť dvoch kandidátov**.

Predseda Národnej rady Slovenskej republiky z tohto dôvodu rozhodnutím č. 127 z 15. januára 2024 vyzval oprávnené subjekty, aby Ústavnoprávnemu výboru Národnej rady Slovenskej republiky podávali návrhy kandidátov na sudcu Ústavného súdu Slovenskej republiky v termíne do 31. januára 2024 do 16.00 h.

Za sudcu Ústavného súdu Slovenskej republiky môže byť podľa čl. 134 ods. 4 Ústavy Slovenskej republiky vymenovaný občan Slovenskej republiky, ktorý je voliteľný do Národnej rady Slovenskej republiky, dosiahol vek 40 rokov, je bezúhonný, má vysokoškolské právnické vzdelanie, najmenej 15 rokov vykonával právnu prax a jeho doterajší život a morálne vlastnosti sú zárukou, že funkciu sudcu ústavného súdu bude vykonávať riadne. Tá istá osoba nemôže byť opakovane vymenovaná za sudcu ústavného súdu.

V určenom termíne bolo predložených **päť návrhov kandidátov** na sudcu Ústavného súdu Slovenskej republiky.

V súlade s § 116a ods. 3 zákona Národnej rady Slovenskej republiky č. 350/1996 Z. z. o  rokovacom poriadku Národnej rady Slovenskej republiky v znení neskorších predpisov, predseda Ústavnoprávneho výboru Národnej rady Slovenskej republiky pozval navrhnutých kandidátov na sudcu Ústavného súdu Slovenskej republiky na svoju 27. schôdzu, ktorá sa uskutočnila  10. a 11. apríla 2024.

Ústavnoprávny výbor Národnej rady Slovenskej republiky po prerokovaní návrhu na voľbu kandidátov na sudcu Ústavného súdu Slovenskej republiky podľa § 116a ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov rozhodoval o tom, či navrhnutí kandidáti spĺňajú Ústavou Slovenskej republiky požadované podmienky na výkon funkcie sudcu Ústavného súdu Slovneskej republiky.

Ústavnoprávny výbor Národnej rady Slovenskej republiky **uznesením č. 71 z 11. apríla 2024 rozhodol**, že navrhovaní Anton **Dulak,** Martina **Jánošíková,** Michaela **Králová,** Zuzana **Pitoňáková,** Lívia **Trellová spĺňajú podmienky** ustanovené v čl.  134 ods.  4 Ústavy Slovenskej republiky.

**Menný zoznam**

**navrhovaných na voľbu kandidátov na sudcu Ústavného súdu**

**Slovenskej republiky *(v abecednom poradí)***

1. Anton **DULAK**
2. Martina **JÁNOŠÍKOVÁ**

1. Michaela **KRÁLOVÁ**
2. Zuzana **PITOŇÁKOVÁ**
3. Lívia **TRELLOVÁ**

**Návrh**

**na voľbu prof. JUDr. Antona Dulaka PhD. za kandidáta**

**na sudcu Ústavného súdu Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**prof. JUDr. Anton Dulak PhD.**  vysokoškolský učiteľ na Fakulte práva Paneurópskej vysokej školy v Bratislave

**Narodený (vek):** 1963

(60 rokov)

**Právnické vzdelanie:** Právnická fakulta Univerzity Komenského

v Bratislave (rok ukončenia 1985)

**Najmenej 15 rokov činný**

**v právnickom povolaní:** spĺňa

**Navrhovateľ:** dekanka Fakulty práva

Paneurópskej vysokej školy v Bratislave

**Prílohy:** Návrh na voľbu kandidáta na  sudcu Ústavného súdu Slovenskej republiky obsahuje všetky zákonmi stanovené náležitosti a prílohy.

**Stanovisko Ústavnoprávneho výboru Národnej rady Slovenskej republiky: spĺňa** podmienky ustanovené v čl. 134 ods. 4 Ústavy Slovenskej republiky

**Návrh**

**na voľbu doc. JUDr. Martiny Jánošíkovej, PhD. za kandidátku**

**na sudkyňu Ústavného súdu Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**doc. JUDr. Martina Jánošíková, PhD.** riaditeľka Ústavu medzinárodného práva a  európskeho práva Právnickej fakulty Univerzity Pavla Jozefa Šafárika v Košiciach

**Narodená (vek):** 1974

(49 rokov)

**Právnické vzdelanie:** Právnická fakulta Univerzity Pavla Jozefa Šafárika v Košiciach (rok ukončenia 1997)

**Najmenej 15 rokov činná**

**v právnickom povolaní:** spĺňa

**Navrhovateľ:** dekan Právnickej fakulty Univerzity Pavla Jozefa Šafárika v Košiciach

**Prílohy:** Návrh na voľbu kandidátky na sudkyňu Ústavného súdu Slovenskej republiky obsahuje všetky zákonmi stanovené náležitosti a prílohy.

**Stanovisko Ústavnoprávneho výboru Národnej rady Slovenskej republiky: spĺňa** podmienky ustanovené v čl. 134 ods. 4 Ústavy Slovenskej republiky

**Návrh**

**na voľbu JUDr. Michaely Královej za kandidátku**

**na sudkyňu Ústavného súdu Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**JUDr. Michaela Králová**  sudkyňa, predsedníčka senátu

Krajský súd v Bratislave

**Narodená (vek):** 1975

(48 rokov)

**Právnické vzdelanie:** Právnická fakulta Univerzity Komenského v Bratislave (rok ukončenia 2004)

**Najmenej 15 rokov činná**

**v právnickom povolaní:** spĺňa

**Navrhovateľ:** Roman Michelko, poslanec Národnej rady Slovenskej republiky

**Prílohy:** Návrh na voľbu kandidátky na sudkyňu Ústavného súdu Slovenskej republiky obsahuje všetky zákonmi stanovené náležitosti a prílohy.

**Stanovisko Ústavnoprávneho výboru Národnej rady Slovenskej republiky: spĺňa** podmienky ustanovené v čl. 134 ods. 4 Ústavy Slovenskej republiky

**Návrh**

**na voľbu JUDr. Zuzany Pitoňákovej za kandidátku**

**na sudkyňu Ústavného súdu Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**JUDr. Zuzana Pitoňáková**  advokátka

**Narodená (vek):** 1970

(54 rokov)

**Právnické vzdelanie:** Právnická fakulta Univerzity Pavla Jozefa Šafárika v Košiciach (rok ukončenia 1996)

**Najmenej 15 rokov činná**

**v právnickom povolaní:** spĺňa

**Navrhovateľ:** verejný ochranca práv

**Prílohy:** Návrh na voľbu kandidátky na sudkyňu Ústavného súdu Slovenskej republiky obsahuje všetky zákonmi stanovené náležitosti a prílohy.

**Stanovisko Ústavnoprávneho výboru Národnej rady Slovenskej republiky: spĺňa** podmienky ustanovené v čl. 134 ods. 4 Ústavy Slovenskej republiky

**Návrh**

**na voľbu prof. JUDr. Lívie Trellovej, PhD. za kandidátku**

**na sudkyňu Ústavného súdu Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**prof. JUDr. Lívia Trellová, PhD.**  vysokoškolská učitelka, katedra ústavného práva Právnickej fakulty Univerzity Komenského v Bratislave, prodekanka Právnickej fakulty Univerzity Komenského v Bratislave

**Narodená (vek):** 1982

(41 rokov)

**Právnické vzdelanie:** Právnická fakulta Univerzity Komenského

v Bratislave (rok ukončenia 2005)

**Najmenej 15 rokov činná**

**v právnickom povolaní:** spĺňa

**Navrhovateľ:** dekan Právnickej fakulty Univerzity Komenského v Bratislave

**Prílohy:** Návrh na voľbu kandidátky na sudkyňu Ústavného súdu Slovenskej republiky obsahuje všetky zákonmi stanovené náležitosti a prílohy.

**Stanovisko Ústavnoprávneho výboru Národnej rady Slovenskej republiky: spĺňa** podmienky ustanovené v čl. 134 ods. 4 Ústavy Slovenskej republiky

**Ústavnoprávny výbor**

**NÁRODNEJ RADY SLOVENSKEJ RePUBLIKY**

27. schôdza

Číslo: PREDS-18/2024

71

**Uznesenie**

**Ústavnoprávneho výboru Národnej rady Slovenskej republiky**

**z 11. apríla 2024**

k návrhu na voľbu kandidátov na sudcu Ústavného súdu Slovenskej republiky

**Ústavnoprávny výbor Národnej rady Slovenskej republiky**

1. **rozhodol, že**

navrhovaní na voľbu kandidátov na sudcu Ústavného súdu Slovenskej republiky

1. prof. JUDr. Anton **DULAK**, PhD.

1. doc. JUDr. Martina **JÁNOŠÍKOVÁ**, Ph.D.
2. JUDr. Michaela **KRÁLOVÁ**
3. JUDr. Zuzana **PITOŇÁKOVÁ**
4. prof. JUDr. Lívia **TRELLOVÁ**, PhD.

**spĺňajúpodmienky** ustanovené v čl. 134 ods. 4 Ústavy Slovenskej republiky;

1. **o d p o r ú č a**

Národnej rade Slovenskej republiky

vykonať voľbu kandidátov na sudcu Ústavného súdu Slovenskej republiky podľa ustanovení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a Volebného poriadku o voľbe a odvolávaní funkcionárov, schváleného uznesením Národnej rady Slovenskej republiky č. 498 zo 17.  júna  2011;

1. **poveruje**

poslanca Národnej rady Slovenskej republiky **T. Gašpara** informovať Národnú radu Slovenskej republiky o prerokovaní návrhu na voľbu kandidátov na sudcu Ústavného súdu Slovenskej republiky v  Ústavnoprávnom výbore Národnej rady Slovenskej republiky a o stanovisku Ústavnoprávneho výboru Národnej rady Slovenskej republiky;

**D. poveruje**

predsedu výboru

predložiť predsedovi Národnej rady Slovenskej republiky

návrh na  voľbu kandidátov na sudcu Ústavného súdu Slovenskej republiky so  stanoviskom Ústavnoprávneho výboru Národnej rady Slovenskej republiky.

Miroslav Čellár

predseda výboru

overovatelia výboru:

Štefan Gašparovič

Branislav Vančo